Moody’s waarsku oor Mboweni se begrotingDie kredietgraderingsagentskap Moody’s. (Foto: ANA) Die kredietgraderingsagentskap Moody’s het Vrydag gewaarsku die ekonomiese vooruitsigte in Tito Mboweni se 2020-begroting is in onsekerheid gedompel – grootliks weens die druk wat sukkelende staatsbeheerde ondernemings (SBO’s) op die staat plaas, asook vanweë vakbonde se reaksie op voorstelle om die salarisrekening van staatsamptenare te verminder. “Onsekerheid rakende suksesvolle onderhandelings met die land se vakbonde en die moontlike skuldlas van staatsinstellings, beteken risiko’s vir begrotingsvooruitskattings verhoog,” het Moody’s gesê. Hy sê ook terwyl die minister van finansies toegegee het dat inkomste laag gaan bly, grootliks weens swak ekonomiese groei, het Mboweni besluit om nie belasting te verhoog nie. “Gevolglik bly begrotingstekorte groot.” Moody’s se reaksie op die begroting wat Woensdag bekend gemaak is, is vir die tesourie en ekonome van groot belang. Die kredietgraderingsagentskap is die laaste van die groot agentskappe om Suid-Afrika se gradering nog op beleggingsgraad te hou. Daar is duidelike aanduidings dat vakbonde egter nie gaan val vir die minister se plan om die staatsdiens se salarisrekening met R160 miljoen oor die volgende drie jaar te verminder nie. Cosatu het dié plan “uitlokkend” genoem en gesê hy is gereed om dit teen te staan.